LeroyDyer/wikipediaSW huggingface dataset:
Guy Juke

William De White (amezaliwa Septemba 4, 1951), anajulikana zaidi kama Guy Juke, ni msanii wa picha na mwanamuziki wa Austin, Texas. Kama msanii wa mabango aliunda na kuchora jengo la klabu ya usiku na alikuwa mmoja wa kikundi cha sana cha  'Armadillo Art Squad'. Mara nyingi kazi zake hutokea katika aina ya kivuli na katika pembe tofauti tofauti,ambazo nyingi huvutia filamu za kutisha na za mawindo na pia katuni

Maisha binafsi 
Guy Juke alizaliwa huko San Angelo, Texas mnamo Septemba 4, 1951. Mapema baba yake alitambua talanta ama kipaje chake cha asili cha usanii.Akamtia moyo kwa kumpa masomo ya sanaa.  Juke aliachana na mafunzo yake rasmi ya sanaa na kujiunga na jumuiya katika mji wake.  Baada ya kuhamia Austin mwishoni mwa 1972 alikuja kujulikana kwa jina la Guy Juke.

Juke (De White) alifunga ndoa na Doris Eleanor Bickley (kutoka Corpus Cristi) Januari 1985. Bickley, pia ni msanii kuoka Austin, alifanya kazi hasa katika sanaa ya uchoraji. Studio mbili za ghorofa za juu zilizokodishwa kwenye ghorofa ya juu ya duka la rejareja la Half Price Books ambapo jengo zima lilikuwa na wasanii, mafundi, wachezaji na wanamuziki. 

Juke baadaye alimuoa na mwanamuziki kutokz Austin Jo Carol Pierce . Walianza uhusiano wao mwaka wa 1990 wakati wakifanya kazi kwenye tamasha liitwalo  "The Wedding at the End of the World". Alikuwa akichangia sanaa na alikuwa akiandika pia kwenye onyesho hilo.

Marejeo 

Waliozaliwa 1951
Watu walio hai
Wanamuziki wa Marekani
Ali A. Zaidi

Ali A. Zaidi (alizaliwa 1987/1988) ni mwanasheria na mshauri wa kisiasa wa Pakistani-Marekani. Ali ni mshauri wa pili wa hali ya hewa wa Ikulu ya White House tangu mnamo mwaka 2021-2022. Alikuwa naibu waziri wa nishati na mazingira wa New York. Ali A Zaidi alihudumu katika nafasi za sera za hali ya hewa katika utawala wa Obama ikiwa ni pamoja na kuwa naibu mkurugenzi wa sera za nishati na mkurugenzi wa rasilimali za asili, nishati na sayansi katika Ofisi ya Usimamizi na Bajeti. Ali A. Zaidi alikuwa msaidizi wa sera ya Marekani iliyoongozwa na Waziri wa Nishati Steven Chu. Alitumikia kama Naibu Mshauri wa Hali ya Hewa wa kwanza wa Ikulu ya White House kutoka 2021 hadi 2022.

Marejeo 

wanasiasa wa Marekani
Swahili climate voices
Paul Kingsnorth

Paul Kingsnorth (amezaliwa 1972)  ni mwandishi wa Kiingereza ambaye anaishi magharibi mwa Ireland. Yeye ni mhariri mkuu wa zamani wa The Ecologist na mwanzilishi mwenza wa Mradi wa Mlima wa Giza.

Uandishi wa Kingsnorth unaelekea kushughulikia mada ya jumla kama mazingira, utandawazi, na changamoto zinazoletwa na ubinadamu na mwenendo wa kiwango cha ustaarabu. Kazi yake ya kubuni, hasa mfululizo wa Buckmaster, huwa hadithi na mwenye tabaka nyingi.

Marejeo 

waandishi wa Uingereza
Swahili climate voices
Paul David Hudson

Paul David Hudson (amezaliwa 27 Februari 1971) ni mtangazaji wa hali ya hewa wa Kiingereza kwa BBC Yorkshire na BBC Lincolnshire. 

Hudson alizaliwa na kulelewa Keighley, West Yorkshire. Alifanywa Mshirika wa Heshima wa Chuo cha Bradford mnamo 2014.
Baada ya kusoma jiofisikia na sayansi ya sayari katika Chuo Kikuu cha Newcastle, Hudson alijiunga na Ofisi ya Met na alifundishwa kwa miaka miwili katika Kituo cha Hali ya Hewa cha Leeds. Hudson alichanganya hii na kazi ya miaka miwili kama mtangazaji wa hali ya hewa kwa BBC Angalia Kaskazini na kwa vituo vya redio vya BBC huko Leeds, York, Humberside na Sheffield.

Marejeo 

Watu wa Uingereza
Swahili climate voices
Jim Chuchu

Jim Chuchu ni mpigaji picha mzaliwa wa Kenya, aliyejulikana kwa kupitia utoaji wa  filamu inayo husu ushoga.
Wasanii wa Kenya
Watu walio hai
Waliozaliwa 1982
Articles with hCards
Kituo cha umeme cha Dangote Tanzania

Kituo cha umeme cha Dangote Industries Tanzania ni kituo cha umeme  chenye uwezo wa megawati 45 kinachotumia gesi asilia. Hapo awali, kituo hicho kilipangwa kutoa megawati 75 ikitumia makaa ya mawe.

Mahali 
Kituo cha umeme kipo Mtwara, takriban kilomita 565 kwa barabara upande wa kusini mwa Dar es Salaam.  Majiranukta za kituo ni: 10°15'33.0"S, 40°02'27.0"E (Latitudo:-10.259167; Longitude:40.040833).

Muhtasari 
Kituo cha umeme kinamilikiwa na kuendeshwa na Viwanda vya Dangote Tanzania. Kiko karibu na kiwanda cha saruji kinachomilikiwa na kampuni ya Dangote. Kituo cha umeme kinahudumia kiwanda cha saruji pamoja na majengo ya makazi na ya biashara karibu na kiwanda hicho. Kiwanda hiki ni kiwanda kikubwa cha saruji nchini Tanzania kilianza kazi kwenye Desemba 2015.

Kiwanda kina uwezo wa kuzalisha tani milioni 3 za saruji kila mwaka; kwenye miezi Januari hadi Juni 2022 kiliuza tani 944,000 . Dangote Cement kwa jumla ndio watengenezaji wakubwa zaidi wa saruji katika bara la Afrika wenye uwezo wa kuzalisha tani milioni 51.6 kila mwaka.

Kutumia gesi asilia 
Kwenye Agosti 2018 Kampuni ya Dangote ilitia saini mkataba wa miaka 20 na Shirika la Maendeleo ya Petroli Tanzania kwa ajili ya kununua gesi asilia kwenye kituo hicho kwa madhumuni ya kuzalisha umeme utakaotumika katika utengenezaji wa saruji. Awali gesi ilitolewa ya  kuzalisha  ikatarajiwa  kuongezwa baadaye hadi .
Kituo kilianza kuzalisha umeme kwa kuchoma gesi asilia tangu MAchi 2021. Gharama za kuzalisha umeme zilishuka kwa asilimia 45 kwenye miezi 15 iliyofuata.

Marejeo

Viungo vya nje 

Mkoa wa Mtwara
Coordinates on Wikidata
Kampuni za nishati Tanzania
Karroo

Karoo (pia Karroo tamka Karu) ni eneo la nusu jangwa katika nyanda za juu za Afrika Kusini. Inaenea kaskazini mwa mtelemko mkubwa ambako nyanda za juu zinaanza na kusini mwa Namibia. Hapa Karoo Ndogo, Karoo Kubwa na Karoo ya Juu zinatofautishwa pamoja na Karoo ya Sukulenti na Karoo ya Wanama. Ikiwa na eneo la kilomita 500,000 za mraba, Karoo inajumuisha karibu theluthi moja ya eneo la Afrika Kusini. 

Hakuna ufafanuzi kamili wa Karoo kwa hiyo hakuna mipaka maalumu. Mfafanuzi hutegemea uso wa nchi, jiolojia, tabianchi na hasa kiasi kidogo cha mvua pamoja kutokea kwa baridi na joto kali. Miaka milioni iliyopita Karoo ilikuwa na mfumo wa ikolojia wa pekee inayoonekana hado leo katika visukuku vingi.

Hadi leo ni mazingira ya joto kali pamoja na jalidi. Mvua inanyesha kwa wastani milimita 50 hadi 250 kwa mwaka, lakini kwene milima kadhaa hufikia milimita 250 hadi  500. Maji hupatikana chini ya ardhi yanayopatikana kwa njia ya visima vilivyochimbwa.

Marejeo 

Jiografia ya Namibia
Jiografia ya Afrika Kusini
Makaa ya mawe nchini Tanzania

Makaa ya mawe nchini Tanzania yanapatikana hasa kwenye kusini ya nchi. Akiba za makaa ya mawe hukadiriwa kuwa mnamo tani bilioni 1.5 ikiaminika kuwa na akiba kubwa zaidi ya makaa ya mawe katika Afrika Mashariki .  Mwaka 2015 Tanzania ilizalisha zaidi ya tani 250,000 za makaa ya mawe na asilimia 94 ya makaa hayo yalitumiwa nchini.

Jiolojia 

Sehemu kubwa ya akiba za makaa ya mawe nchini Tanzania zipo kwenye ukanda wa miamba ya Karoo ya Songea kwenye kusini mwa Tanzania. Makaa ya mawe yametambuliwa katika mikoa mitatu za Rukwa, Mbeya na  Njombe . 

Nchi ina akiba ya makaa ya mawe ya takriban tani 1.9bn ilhali tani bilioni 0.4 zilithibitishwa. Kutokana na uchunguzi wa kijiolojia wa hivi majuzi, serikali inaamini kuwa kuna uwezekano wa tani bilioni 5 za akiba zinazoweze kupatikana. 

Akiba kubwa zaidi imetambuliwa huko Mchuchuma katika Wilaya ya Ludewa penye zaidi ya tani milioni 400.

Migodi hai 
Hivi sasa kuna migodi miwili midogo ambako makaa ya mawe huchimbwa.

Mgodi wa Makaa ya Mawe wa Kiwira 
Mgodi wa makaa ya mawe wa Kiwira ni mgodi mdogo wa makaa ya mawe unaofanya kazi katika mkoa mpya wa Songwe wenye uwezo wa kuweka tani 150,000 kwa mwaka.  Kampuni ya Kiwira Coal & Power inamiliki leseni ya kuchimba madini huko Ivogo Ridge. Kampuni hiyo inamilikiwa kabisa na Shirika la Madini la Serikali ambalo linamilikiwa kwa asilimia 100 na Serikali ya Tanzania .

Mgodi wa Makaa ya Mawe wa Ngaka 
Mgodi wa makaa ya mawe wa Ngaka uko kwenye  mkoa wa Ruvuma.  Unaendeshwa na kampuni ya Tancoal Energy ambayo ni ubia kati ya Intra Energy Tanzania Limited na Shirika la Maendeleo la Taifa (NDC) linalomilikiwa na serikali. Mgodi huo wa Ngaka kwa sasa ndio mgodi mkubwa zaidi unaofanya kazi nchini ukiuza zaidi ya tani 250,000 za makaa ya mawe ambayo hayajaoshwa kila mwaka.  Kuna ripoti kuhusu athari za kiafya za uchimbaji wa makaa ya mawe kwa wakazi jirani katika Kata ya Ruanda.

Biasharanje. 
Tanzania imeuza makaa ya mawe kwa nchi mbalimbali zikiwemo China, Kenya, Uholanzi, Uhindi, Senegal, Misri, Ulaya, Amsterdam, Ghana na Ivory Coast .

Marejeo

Viungo vya nje 

 Tanzania Invest Coal Profile
 Tanzania Mineral Audit Agency - Coal

Migodi nchini Tanzania
Luciano wa Samosata

Luciano wa Samosata (takriban 125 – baada ya 180) alikuwa mhutubu na mwandishi kutoka mji wa Samosata katika Syria wakati wa Dola la Roma. Lugha yake ya asili pengine ilikuwa Kisirya lakini kazi zake zote zilizohifadhiwa zimeandikwa kabisa kwa Kigiriki cha Kale. Mtindo wa maandiko yake ulikuwa hasa tashtiti ambamo  alikejeli ushirikina na desturi za kidini.

Luciano alikuwa na athari kubwa katika fasihi ya Magharibi. Kazi zilizochochewa na maandishi yake ni pamoja na Utopia ya Thomas More, kazi za François Rabelais, Timon of Athens ya William Shakespeare na Safari za Gulliver ya Jonathan Swift.

Zaidi ya kazi 80 zinazoaminiwa kuandikwa na Luciano zimehifadhiwa. Luciano alilenga hadhira ya Kigiriki iliyoelimika sana, ya tabaka la juu.

Lucian alikuwa mmoja wa waandishi wa kwanza wa riwaya katika ustaarabu wa magharibi.  Hadithi ya Kweli (  ) ilikuwa kazi ya masimulizi ya kubuni. Katika hadithi hii aliiga baadhi ya hadithi za ajabu zilizosimuliwa na Homer katika Odisei na pia habari  zilizorekodiwa na mwanahistoria Thucydides .   Alitarajia mandhari ya kisasa bunilizi ya kisayansi ikiwa ni pamoja na safari za kwenda mwezini na hadi Zuhura, uhai wa nje na vita kati ya sayari. Riwaya hiyo mara nyingi huchukuliwa kuwa kazi ya kwanza inayojulikana ya bunilizi ya kisayansi.

Matoleo 
 ; volume II; volume III; volume IV.
 ; volume II.
 Lucian’s True History, with illustrations by Aubrey Beardsley, William Strang, and J. B. Clark, privately printed in an edition of 251 copies, 1894.
 ; volume II; volume III; volume IV.
 Lucian with an English translation (Loeb Classical Library), in 8 volumes: vols. 1–5 ed. Austin Morris Harmon (1913, 1915, 1921, 1925, 1936); vol. 6 ed. K. Kilburn (1959); vol. 7–8 ed. Matthew Donald Macleod (1961, 1967).
 Neil Hopkinson (ed.), Lucian: A Selection. Cambridge Greek and Latin Texts (Cambridge/New York: Cambridge University Press, 2008).

Marejeo

Viungo vya nje 
 Works by or about Lucian of Samosata at Wikisource
 Works by or about Pseudo-Lucian at Wikisource
  Greek Wikisource has original text related to this article: Λουκιανός
 Lucian of Samosata Project – Library/Texts, Articles, Timeline, Maps, and Themes
 A.M. Harmon, Introduction to Lucian of Samosata
 Works by Lucian at Project Gutenberg
 Works by or about Lucian at Internet Archive
 Works by Lucian at LibriVox (public domain audiobooks) 
 Dickinson College Commentaries: True Histories
 Alexander the False Prophet – the successful travelling prophet of Asclepius and his oracular serpent god
 Works of Lucian of Samostata at sacred-texts.com
 The Syrian Goddess, at sacred-texts.com
 Macrobii and Lucius (The Ass), at attalus.org
 Contents – Harvard University Press
 P. P. Fuentes González, art. Lucien de Samosate, DPhA IV, 2005, 131–160.  ISBN 2-271-06386-8
 Works of Lucian at the Perseus Digital Library Project
Waliofariki karne ya 2
Waandishi wa Ugiriki ya Kale
Tyler

Tyler ni jina la:
John Tyler
Anne Tyler
Tyler Hoechlin
Tyler Posey

Majina ya watu
Mason

Mason ni jina la:
Mason Finley
Mason Greenwood
Mason Mount
Mason Holgate
Felicia Mason
Judith Mason
Mason Ferlic
Tiffany Mason
George Mason

Majina ya watu
Schmidt

Schmidt ni jina la:
Brian Schmidt
Daniel Schmidt
Helmut Schmidt

Majina ya watu
José Antonio Torresola Ruiz

José Antonio Torresola Ruiz (anajulikana zaidi kama Frankie Ruiz; 10 Machi 1958 - 9 Agosti 1998) alikuwa mwimbaji na mwandishi wa nyimbo kutoka Puerto Rico. Alikuwa mwimbaji mzuri sana kwenye muziki aina ya salsa romántica ambayo ilikuwa maarufu katika miaka ya 1980 - 1990. Ndani ya jamii ya Walatino, alichukuliwa kama "mmoja wa wauzaji bora wa manukato", na watu wa Puerto Rico wanaoishi nje ya nchi walifurahia sana manukato hayo kwa sababu huleta kumbukumbu ya nchi yao. 

Frankie Ruiz alikuwa mraibu wa dawa za kulevya na pombe kwa miaka mingi. Mapungufu yake binafsi yalitumiwa vibaya na vyombo vya habari na magazeti lakini yalikuwa na athari ndogo kwenye umaarufu wake. Mwaka 1998, Ruiz alifariki kutokana na ugonjwa wa ini.

Marejeo 

Waliozaliwa 1958
Waliofariki 1998
Wanamuziki wa Puerto Rico
Charlotte Greig

Charlotte Greig (10 Agosti 1954 - 19 Juni 2014) alikuwa mwandishi wa riwaya, wa michezo ya kuigiza,  wa habari za muziki, mwimbaji na mwandishi wa nyimbo nchini Uingereza.

Maisha ya awali 
Baba Charlotte Greig alikuwa katika jeshi la wanamaji. Mnamo mwaka 1962,alianza kujifunza kuimba nyimbo za kitamaduni. Alipokuwa na umri wa miaka 10 alipelekwa shule ya bweni ya St Stephen's College, Broadstairs, Kent, ambako alijifunza kupiga kinanda. Alisoma falsafa katika Chuo Kikuu cha Sussex mwaka 1970.

Marejeo 

Waliozaliwa 1954
Waliofariki 2014
Wanamuziki wa Uingereza
Elmo Shropshire

Elmo Shropshire (alizaliwa 26 Oktoba 1936) ni daktari wa mifugo, mwanariadha na mwimbaji wa  Marekani. Shropshire anajulikana kwa wimbo wake Krismasi "Bibi Got Run Over na Reindeer". Awali alirekodi wimbo huu mwaka 1979 akiwa na mke wake, Patsy, kisha akaurekodi upya wimbo huo kwa ajili ya albamu ya mwaka  1992 ya Dr. Elmo's Twisted Christmas na tena mwaka 2000 akarekodi tena  kwa ajili ya albamu ya Up Your Chimney. Pia alirekodi albamu mbili za nyimbo za mwaka mzima: Tunes (1993) ya Dr Elmo na Love, Death and Taxes (2000).

Marejeo 

Waliozaliwa 1936
Wanamuziki wa Marekani
Francesco De Gregori OMRI

Francesco De Gregori OMRI (alizaliwa 4 Aprili 1951) ni mwimbaji na mtunzi wa nyimbo nchini Italia, ingawa yeye anapendelea kutambuliwa tu kama "msanii". Anafahamika zaidi kwa jina la utani "Il Principe dei cantautori" ("The Prince of the singer-songwriters").

Marejeo 

Waliozaliwa 1951
Wanamuziki wa Italia
Shantanu Mukherjee

Shantanu Mukherjee (amezaliwa 30 Septemba 1972), maarufu kama Shaan, ni mwimbaji wa Kihindi, mtunzi, mwigizaji na mtangazaji wa televisheni.  Amerekodi nyimbo nyingi za filamu na albamu katika lugha mbalimbali za Kihindi. Shaan aliwahi kutangaza kipindi cha ("SaReGaMaPa, SaReGaMaPaL'ilChamps, Star Voice of India na STAR Voice of India 2). Yeye alionekana kama jaji katika bengali ya 'realty show', 'Super mwimbaji wa msimu 2' (2020) na 'super mwimbaji wa msimu 4 '(2023).

Maisha ya awali 
Shaan na mke wake Radhika. Shaan alizaliwa mnamo 30 Septemba 1972 huko Mumbai katika familia ya Bengali. Babu yake alikuwa Jahar Mukherjee, mwimbaji anayejulikana sana, baba yake marehemu Manas Mukherjee, alikuwa mkurugenzi wa muziki na dada yake Sagarika ni mwimbaji pia.  Alikulia mjini Mumbai, Maharashtra.

Marejeo 

Waliozaliwa 1972
Wanamuziki wa India
Anne Patricia Briggs

Anne Patricia Briggs (amezaliwa 29 Septemba 1944) ni mwimbaji wa nchini Uingereza. Alisafiri sana katika miaka ya 1960 na 1970, akionekana katika kumbi za muziki nchini Uingereza na Ireland. Hata hivyo, alikuwa na ushawishi mkubwa kwa watu wa Uingereza kama vile A.L. Lloyd, Bert Jansch, Jimmy Page, The Watersons, June Tabor, Sandy Denny, Richard Thompson, na Maddy.

Marejeo 

Waliozaliwa 1944
Wanamuziki wa Uingereza
Welenga

Welenga ni albamu ya kwanza ya Wes Madiko na Michel Sanchez, iliyotolewa mnamo mwaka 1996 kupitia Saint George Records. Albamu hii ilishika nafasi ya 10 bora nchini Ureno.

Marejeo

albamu za Ureno
Dick Cole

Dick Cole (alizaliwa 6 Aprili 1967) ni mwanasiasa wa Cornwall, kwa sasa ni mwanachama aliyechaguliwa wa Baraza la Cornwall na kiongozi wa chama cha siasa cha ugatuzi cha Cornish, Mebyon Kernow, jukumu alilolishikilia tangu mwaka 1997. Kwa sasa yeye ni mmoja wa viongozi wa kisiasa waliohudumu kwa muda mrefu zaidi nchini Uingereza.Dick Cole alichaguliwa kuwa kiongozi wa kwanza mnamo mwaka 1997. Yeye anaishi katika Fraddon, kijiji katikati ya Cornwall.

Marejeo

waliozaliwa 1967
watu walio hai
wanasiasa wa Uingereza
Josco boy

Jonathan Aoso (maarufu kwa jina lake la kisanii Josco boy; alizaliwa katika Kambi ya Wakimbizi Nyarugusu, 28 Mei 2009) ni msanii wa kurekodi wa bongo Flava kutoka Tanzania.

Kazi 
Alianza kazi yake ya muziki mnamo 2020 akiwa na umri wa miaka 11 huku akiuza Miwa.

Diskografia

Nyimbo na Albamu Zinazovuma 
 2022: Napendwa
 2022: Moyo Unauma
 2022: A Boy from Africa

Marejeo 

Waimbaji wa Tanzania
Tommy Olivencia

Tommy Olivencia (jina la kuzaliwa: Ángel Tomás Olivencia Pagán; 15 Mei 1938 - 22 Septemba 2006) alikuwa kiongozi maarufu wa bendi ya muziki ya salsa nchini Puerto Rico.

Maisha ya awali
Olivencia alizaliwa huko Villa Palmeras ya Santurce, San Juan, Puerto Rico. Familia yake ilihamia jiji la Arecibo pindi alipokuwa mtoto. Alipata elimu yake ya msingi na ya sekondari huko. Akiwa kijana, alivutiwa sana na tarumbeta na akajifunza kupiga ala hiyo ya muziki. Mwaka wa 1954, Olivencia aliimba na kupiga tarumbeta kwenye bendi mbalimbali . Alihitimu shule ya sekondari mwaka 1957 na familia yake ilihamia tena Santurce.

Marejeo

Waliozaliwa 1938
waliofariki 2006
Wanamuziki wa Puerto Rico
Richard Lindzen

Richard Siegmund Lindzen (alizaliwa 8 Februari, 1940) ni mwanafizikia wa angahewa wa Marekani anayejulikana kwa kazi yake katika mienendo itokanayo na angahewa ya kati, mawimbi ya angahewa, na picha za ozoni. Amechapisha karatasi na vitabu zaidi ya 200 vya kisayansi. Kuanzia mwaka 1983 hadi alipostaafu mwaka 2013.  

Alikuwa mwandishi mkuu wa Sura ya 7, "Michakato ya Hali ya Hewa na Maoni," ya Jopo la Serikali Mbalimbali la Ripoti ya Tatu ya Tathmini ya Mabadiliko ya Tabia nchi. Amepinga makubaliano ya kisayansi kuhusu mabadiliko ya hali ya hewa na kukosoa kile alichokiita "tahadhari ya hali ya hewa."

Marejeo 

Wanafizikia wa Marekani
Swahili climate voices
Ishmon Bracey

Ishmon Bracey (9 Januari 1901 - 12 Februari 1970) alikuwa mpiga gitaa na mwimbaji wa Marekani Delta Blues. Bracey alikuwa mtu mwanachama wa blueman mwenye ushawishi mkubwa sana na alikuwa mmoja wa watu wa kwanza kabisa katika eneo la Mississippi kurekodi muziki wa blues. Rekodi za Bracey ni pamoja na "Trouble Hearted Blues" na "Left Alone Blues".

Marejeo

Waliozaliwa 1901
waliofariki 1970
Wanamuziki wa Marekani
Phil Jones

Philip Douglas Jones (aliyezaliwa 22 Aprili 1952) ni mkurugenzi wa zamani wa Kitengo cha Utafiti wa Hali ya Hewa (CRU) na profesa katika Shule ya Sayansi ya Mazingira katika Chuo Kikuu cha East Anglia (UEA) kuanzia mwaka 1998. Alistaafu kutoka nyadhifa hizi mwishoni mwa 2016, na nafasi yake ikachukuliwa kama mkurugenzi wa CRU na Tim Osborn. Jones akachukua nafasi kama Mshiriki wa Uprofesa katika UEA kuanzia Januari 2017.

Masilahi yake ya utafiti ni pamoja na mabadiliko ya hali ya hewa muhimu, palaeoclimatology, kugundua mabadiliko ya hali ya hewa na upanuzi wa rekodi za mtiririko wa mito nchini Uingereza. Pia amechapisha karatasi juu ya rekodi ya hali ya joto ya miaka 1000 iliyopita.

Anajulikana kwa kudumisha mfululizo wa muda wa rekodi ya halijoto.  Kazi hii iliangaziwa sana katika ripoti za IPCC za 2001 na 2007, ambapo alikuwa mwandishi mchangiaji wa Sura ya 12 ya hali ya hewa, Ugunduzi wa Mabadiliko ya Tabianchi na Uainishaji wa Sababu, Ripoti ya Tathmini ya Tatu na Mwandishi Mkuu Mratibu wa Sura ya 3, Uchunguzi: Uso na Mabadiliko ya Hali ya Hewa ya Anga, ya AR4

Marejeo 

Wanasayansi wa Uingereza
Swahili climate voices
Leroy Carr

Leroy Carr (27 Machi 1905 - 29 Aprili 1935) alikuwa mwimbaji wa muziki wa blues, mtunzi na mpiga kinanda nchini Marekani. Umaarufu na mtindo wake uliwavutia wasanii kama Nat King Cole na Ray Charles.  Leroy Carr alijulikana sana kwa nyimbo yake ya "How Long, How Long Blues", rekodi yake ya kwanza iliyotolewa na Vocalion Records mnamo 1928.

Marejeo

Waliozaliwa 1905
waliofariki 1935
Wanamuziki wa Marekani
Kenneth Arrow

Kenneth Joseph Arrow (23 Agosti 1921 - 21 Februari 2017) alikuwa mwanauchumi, mwanahisabati, mwandishi, na mwananadharia wa kisiasa wa Marekani. Alikuwa mshindi wa pamoja wa Tuzo ya Nobel ya Ukumbusho katika Sayansi ya Uchumi na John Hicks mnamo 1972.

Katika uchumi, alikuwa mhusika mkuu katika nadharia ya kiuchumi baada ya Vita ya pili ya dunia. Wengi wa wanafunzi wake wa zamani waliohitimu wameshinda Tuzo la Ukumbusho la Nobel wenyewe. Kazi zake muhimu zaidi ni michango yake kwa nadharia ya chaguo la kijamii, haswa "nadharia ya kutowezekana ya Arrow", na kazi yake juu ya uchambuzi wa usawa wa jumla. Pia ametoa kazi za msingi katika maeneo mengine mengi ya uchumi, ikiwa ni pamoja na nadharia ya ukuaji wa asili na uchumi wa habari.

Marejeo 

Wanasayansi wa Marekani
Swahili climate voices
Michael Lynn Retzer

Michael Lynn Retzer (alizaliwa 1946), ni mwanasiasa wa Marekani, Mississippi ambaye alikuwa balozi wa Marekani nchini Tanzania kuanzia mwaka 2005 hadi 2007.

Maisha ya awali
Retzer alizaliwa mjini Bethesda, Maryland na Karl pamoja na Betty Retzer ana kaka wawili, Bill Retzer na Jere Retzer. Alihitimu mwaka 1968 na shahada ya fedha na masoko katika Chuo Kikuu cha Oregon Honours huko Eugene, Oregon. Kisha alifuata uongozi wa baba yake na kujiunga na Jeshi la anga la Marekani. Retzer alikuwa nahodha wa Jeshi la Anga la Marekani ambapo alipata Tuzo ya Utumishi Uliotukuka na medali ya Pongezi. Aliteuliwa rasmi katika bodi ya wakurugenzi na kamati kuu ya Benki ya Planters ya Mississippi.

Marejeo

Waliozaliwa 1946
Wanasiasa wa Marekani
Lamar Smith

Lamar Seeligson Smith (amezaliwa Novemba 19, 1947) ni mwanasiasa na mshawishi wa Marekani ambaye alihudumu katika Baraza la Wawakilishi la Amerika la 21 la wilaya ya bunge ya Texas kwa mihula 16, wilaya ikijumuisha sehemu nyingi tajiri za San Antonio na Austin, vile vile. kama baadhi ya Nchi ya Texas Hill. Yeye ni mwanachama wa Chama cha Republican. Alifadhili Sheria ya Kuacha Uharamia Mtandaoni (SOPA) na Sheria ya Kulinda Watoto dhidi ya Wanaopiga picha za ponografia kwenye Mtandao (PCIP). Pia alifadhili kwa pamoja Sheria ya Uvumbuzi ya Leahy–Smith America.

Kama mkuu wa Kamati ya Sayansi ya Nyumba, Smith amekosolewa kwa kukanusha, na kukuza nadharia za njama kuhusu, mabadiliko ya hali ya hewa na kupokea ufadhili kutoka kwa makampuni ya mafuta na gesi. Yeye ni mchangiaji wa zamani wa Breitbart News, tovuti inayojulikana kwa kuchapisha madai yenye shaka kuhusu mabadiliko ya hali ya hewa.

Mnamo Novemba 2017, Smith alitangaza kwamba atastaafu kutoka Congress mwishoni mwa muhula wake wa sasa, na hatatafuta kuchaguliwa tena katika 2018. Mnamo 2021, Smith alijiandikisha kama mtetezi wa kampuni ya uchunguzi ya HawkEye 360 ​​kwa niaba ya Akin Gump Strauss Hauer & Feld. Mnamo 2022, alijiandikisha rasmi kama wakala wa kigeni

Marejeo 

wanasiasa wa Marekani
Swahili climate voices
Sharon Shannon

Sharon Shannon (amezaliwa 8 Juni 1968) ni mwanamuziki wa nchini Ireland anayejulikana sana kwa kazi yake muziki akitumia mbinu yake ya fiddle. Pia anapiga filimbi ya tin melodeon. Albamu yake ya kwanza ya 1991, Sharon Shannon ilikuwa albamu yenye mauzo bora zaidi ya muziki wa jadi kutolewa nchini Ireland. Alishinda tuzo za Meteor  mwaka  2009.

Maisha ya awali
Shannon alizaliwa mjini Ruan, katika jimbo la Clare. Akiwa na umri wa miaka nane, alianza kufanya kazi na Disirt Tola, bendi ya mtaani, ambayo alihamia Marekani akiwa na umri wa miaka kumi na nne. pia aliacha masomo yake katika Chuo Kikuu cha Cork. Katikati mwaka 1980, Shannon alisaini mkataba na Karen Tweed na fiddle na Frank Custy, na kutumbuiza na bendi ya Arcady, ambayo alikuwa mmoja kati ya mwanachama mwanzilishi.

Marejeo

Waliozaliwa 1968
Wanamuziki wa Ireland
Shankar Mahadevan

Shankar Mahadevan (amezaliwa 3 Machi 1967) ni mwimbaji na mtunzi wa Kihindi ambaye ni mmoja wa waimbaji katika kundi la Trio ya Shankar-Ehsaan-Loy wanaoandika muziki kwa ajili ya filamu za Kihindi.

Maisha ya awali
Shankar Mahadevan alizaliwa huko Chembur, Mumbai katika familia inayoongea lugha Kitamil huko Palakkad, Kerala. Alijifunza muziki wa Hindustani na Carnatic akiwa mtoto na alianza kucheza veena akiwa na umri wa miaka mitano akifundishwa na Shri Lalitha Venkataraman. Mahadevan alifundishwa muziki na Pandit Shrinivas Khale na T.R. Balamani. Alihitimu shahada ya Sayansi ya Kompyuta na Uhandisi wa Programu kutoka Taasisi ya Teknolojia ya Ramano Adik huko Navi Mumbai mnamo 1988. Siddharth Mahadevan ni mtoto wa Shankar Mahadevan na pia ni mwimbaji.

Marejeo

Waliozaliwa 1967
Wanamuziki wa India
John Coleman

John Stewart Coleman (15 Oktoba 1934 - 20 Januari 2018) alikuwa mtaalamu wa hali ya hewa wa Marekani. 

Pamoja na Frank Batten, alianzisha The Weather Channel na alihudumu kwa muda mfupi kama afisa mkuu mtendaji wake na rais. Alistaafu utangazaji mnamo 2014 ilikuwa ni karibu miaka 61, baada ya kufanya kazi miaka 20 iliyopita katika KUSI-TV huko San Diego.

Marejeo 

Wanasayansi wa Marekani
Swahili climate voices
Gina McCarthy

Regina McCarthy (alizaliwa Mei 3, 1954) ni mtaalamu wa hali ya hewa kutoka Marekani ambaye aliwahi kuwa mshauri wa kwanza wa hali ya hewa wa Ikulu ya White House kutoka mwaka 2021 hadi 2022. Hapo awali alikuwa Msimamizi wa kumi na tatu wa Shirika la Ulinzi wa Mazingira kutoka mwaka 2013 hadi 2017.

Regina McCarthy nimzaliwa wa Massachusetts, McCarthy ana shahada kutoka Chuo Kikuu cha Massachusetts Boston na Chuo Kikuu cha Tufts. Alikuwa mtumishi wa umma katika serikali ya jimbo la Massachusetts, akishikilia majukumu mbalimbali ya mazingira na kutumika kama mshauri wa mazingira kwa Gavana wa Massachusetts. Alihudumu kama kamishna wa Idara ya Ulinzi wa Mazingira ya Connecticut kutoka mwaka 2004 hadi 2009 kabla ya kujiunga na EPA mnamo 2009.

Marejeo 

Wanasayansi wa Marekani
Swahili climate voices
Sherry Rehman

Sherry Rehman (aliyezaliwa 21 Desemba 1960) ni mwanasiasa, mwandishi wa habari na mwanadiplomasia wa zamani wa Pakistani ambaye amekuwa mwanachama wa Seneti ya Pakistani tangu 2015. Alikuwa Kiongozi wa Upinzani mwanamke wa kwanza katika Seneti kuanzia Machi hadi Agosti 2018 na aliwahi kuwa Balozi wa Pakistan. hadi Marekani kuanzia 2011 hadi 2013. Kwa sasa anahudumu kama Waziri wa Shirikisho wa Wizara ya Mabadiliko ya Tabianchi.

Marejeo 

Wanasiasa wa Pakistan
Swahili climate voices
Kilimo kinachozingatia hali ya hewa

Kilimo kinachozingatia hali ya hewa (au kilimo kinachostahimili hali ya hewa; kifupi cha Kiingereza CSA) ni mbinu jumuishi ya kusimamia mandhari ili kusaidia kurekebisha mbinu za kilimo, mifugo na mazao kulingana na athari za mabadiliko ya tabianchi na, inapowezekana, kukabiliana nayo kwa kupunguza uzalishaji wa gesi chafuzi kutoka kwa kilimo, wakati huo huo kwa kutilia maanani ongezeko la idadi ya watu ulimwenguni ili kuhakikisha usalama wa chakula. Kwa hivyo, msisitizo sio tu katika kilimo cha kaboni au kilimo endelevu, lakini pia katika kuongeza tija ya kilimo. "CSA inaambatana na maono ya FAO na Kilimo na inaunga mkono lengo la FAO la kufanya kilimo, misitu na uvuvi kuwa na tija na endelevu zaidi".

CSA ina nguzo tatu: kuongeza tija ya kilimo na mapato; kurekebisha na kujenga uwezo wa kukabiliana na mabadiliko ya tabianchi; na kupunguza au kuondoa uzalishaji wa gesi chafuzi kutoka kwa kilimo. CSA huorodhesha hatua tofauti za kukabiliana na changamoto za siku zijazo za mazao na mimea. Kuhusiana na kuongezeka kwa joto na shinikizo la joto, CSA inapendekeza uzalishaji wa aina za mazao zinazostahimili joto, matandazo, usimamizi wa maji, nyumba ya kivuli, miti ya mipaka na makazi mwafaka na nafasi kwa ng'ombe. Kuna majaribio ya kuingiza CSA katika sera za msingi za serikali, matumizi na mifumo ya kupanga. Ili sera za CSA ziwe na ufanisi, lazima ziweze kuchangia ukuaji mpana wa uchumi, malengo ya maendeleo endelevu na kupunguza umaskini. Ni lazima pia ziunganishwe na mikakati ya udhibiti wa hatari ya maafa, vitendo, na programu za mitandao ya usalama wa kijamii

Marejeo 

Kilimo
Swahili climate voices
Ekolojia
Jukwaa la Waathirika wa Hali ya Hewa

Climate Vulnerable Forum (CVF) ni ushirikiano wa kimataifa wa nchi ambazo zimeathiriwa kwa kiasi kikubwa na matokeo ya mabadiliko ya hali ya hewa. Jukwaa hilo linashughulikia athari mbaya za mabadiliko ya hali ya hewa kama matokeo ya udhaifu wa kijamii, kiuchumi na mazingira. Nchi hizi zinatafuta kwa dhati azimio thabiti na la dharura la kuongezeka kwa sasa kwa mabadiliko ya hali ya hewa kimataifa. CVF iliundwa ili kuongeza uwajibikaji wa mataifa yaliyoendelea kiviwanda kwa matokeo ya mabadiliko ya hali ya hewa duniani. Pia inalenga kutoa shinikizo la ziada kwa ajili ya hatua ya kukabiliana na changamoto, ambayo ni pamoja na hatua ya ndani ya nchi zinazochukuliwa kuwa zinaweza kuathiriwa. Viongozi wa kisiasa wanaohusika katika ushirikiano huu "wanatumia hadhi yao kama wale walio katika hatari zaidi ya mabadiliko ya hali ya hewa ili kushinda uzito wao katika meza ya mazungumzo". Serikali ambazo zilianzisha CVF zinakubali ahadi za kitaifa za kufuata maendeleo ya kaboni duni na kutoegemea upande wowote.

Mnamo mwaka wa 2015, nchi ishirini wanachama katika kongamano lililoongozwa na Ufilipino zilizindua kambi rasmi ya kongamano hilo, 'V20' au 'Ishirini hatarishi', linalojumuisha mataifa 20 bora kutoka kote ulimwenguni ambayo yameathiriwa zaidi na majanga. iliyotokana na mabadiliko ya hali ya hewa. Wanachama wa umoja huo ni Afghanistan, Bangladesh, Barbados, Bhutan, Costa Rica, Ethiopia, Ghana, Kenya, Kiribati, Madagascar, Maldives, Nepal, Ufilipino, Rwanda, Saint Lucia, Tanzania, Timor-Leste, Tuvalu, Vanuatu na Vietnam. 

Wakati wa Mazungumzo ya Pili ya Mawaziri ya V20 mnamo Aprili 2016 huko Washington DC, V20 ilitambua wanachama wapya 23 waliojiunga na CVF mwaka wa 2015 kama wanachama wanaoingia katika mpango wa V20. Nchi hizi kwa sasa zimeathiriwa na matatizo mbalimbali ya mabadiliko ya tabianchi kama vile dhoruba kali, mawimbi ya dhoruba, ukame, njaa kutokana na sababu za hali ya hewa, uhaba wa chakula kutokana na mabadiliko ya tabianchi, ukataji wa umeme, mafuriko, maporomoko ya udongo, jangwa, mawimbi ya joto. , kupunguza vyanzo vya maji safi, na athari nyingine za mabadiliko ya tabianchi.

Marejeo 

Mashirika ya Kimataifa
Swahili climate voices
Ekolojia
Tofauti za hali ya hewa na mabadiliko yake

Tofauti za hali ya hewa ni pamoja na tofauti zote za hali ya hewa ambazo hudumu kwa muda mrefu kuliko matukio ya hali ya hewa ya mtu binafsi, ilhali neno linamabadiliko ya hali ya hewa hurejelea tu tofauti hizo zinazoendelea kwa muda mrefu, kwa kawaida miongo au zaidi. Mabadiliko ya hali ya hewa yanaweza kurejelea wakati wowote katika historia ya Dunia, lakini neno hilo sasa linatumika kwa kawaida kuelezea mabadiliko ya hali ya hewa ya kisasa. Tangu Mapinduzi ya Viwandani, hali ya hewa imezidi kuathiriwa na shughuli za binadamu.

Mfumo wa hali ya hewa hupokea karibu nishati yake yote kutoka kwa jua na kusambaza nishati kwenye anga ya nje. Usawa wa nishati inayoingia na kutoka na upitishaji wa nishati kupitia mfumo wa hali ya hewa ni bajeti ya nishati ya Dunia. Wakati nishati inayoingia ni kubwa kuliko nishati inayoondoka, bajeti ya nishati ya Dunia ni nzuri na mfumo wa hali ya hewa unaoongezeka joto. Nishati zaidi ikikatika, bajeti ya nishati ni hasi na Dunia itapata hali ya kupoa.

Nishati inayosonga katika mfumo wa hali ya hewa wa Dunia hujidhihirisha katika hali ya hewa, ikitofautiana katika mizani ya kijiografia na wakati. Wastani wa muda mrefu na kutofautiana kwa hali ya hewa katika eneo hujumuisha hali ya hewa ya eneo hilo. Mabadiliko hayo yanaweza kuwa matokeo ya "kubadilika kwa ndani", wakati michakato ya asili ya sehemu mbalimbali za mfumo wa hali ya hewa hubadilisha usambazaji wa nishati. Mifano ni pamoja na kubadilika-badilika kwa mabonde ya bahari kama vile kuzunguka kwa miongo ya Pasifiki na kuzunguka kwa miongo mingi ya Atlantiki. mfumo wa hali ya hewa huzalisha mabadiliko ndani ya mfumo. Mifano ni pamoja na mabadiliko katika pato la jua na volkano.

Kubadilika kwa hali ya hewa kuna matokeo kwa mabadiliko ya usawa wa bahari, maisha ya mimea, na kutoweka kwa wingi; pia huathiri jamii za wanadamu.

Marejeo 

Mazingira
Swahili climate voices
Ekolojia
Patricia Aakhus

Patricia "Patty" Aakhus (pia anajulikana kama Patricia McDowell; Los Angeles, 17 Mei 1952 – 16 Mei 2012 ) alikuwa mwandishi wa riwaya  na mkurugenzi wa Kimataifa katika Chuo Kikuu cha Kusini mwa Indiana.  

Alibobea katika fani ya uandishi na akashinda Tuzo ya Fasihi Bora ya Kufikirika ya Readercon mwaka wa 1990 na Tuzo la Cahill la The Voyage of Mael Duin's Curragh.

Marejeo 

Waliozaliwa 1952
Waliofariki 2012
waandishi wa Marekani
Cynthia McQuillin

Cynthia McQuillin ( 25 Julai 1953; 14 Januari 2006 ) alikuwa mwimbaji wa nyimbo za filamu na mwandishi. Aliishi Ghuba San Francisco . Nyimbo zake ziligusa mada za hadithi za kisayansi, katuni, lakini pia ufeministi, mapenzi, na Upagani

Mpenzi wake wa maisha na mshiriki wa mara kwa mara wa muziki alikuwa mwimbaji wa filamu James Robinson, ambaye wakati huo alijulikana kama Dk. Jane Robinson. Inasemekana kwamba McQuillin alisema maneno haya pindi alipokutana na James kwa mara ya kwanza, "Mwishowe nitakutana na mwanaume niliyempenda!" 

Cynthia aliingizwa katika Jumba la Filk(muziki wa filamu) of Fame huko FilKONtario mnamo 1998. 

Kitabu cha nyimbo za McQuillin kama "Cynthia McQuillin Songbook, ("kila kitu ambacho Dk. Jim Robinson, Kristoph Klover & Margaret Davis, Harold Stein, Mary Creasey, Kay Shapero, Bob Kanefsky, Alan Thiesen, na Lee Gold wangeweza kupata mwaka wa 2013 ") kilikusanywa na kuchapishwa na Lee Gold mnamo 2013.

Diskografia 

 Crystal Singer - 1981
 Crystal Vision (akiwa na Phillip Wayne)
 Singer in the Shadow - 1983
 Minus Ten and Counting - 1983
 Shadow Spun - 1986
 Dark Moon Circle  - 1987
 Moon Shadows - 1989, ulirudiwa akiwa na Shadowsinger Records 
 Dreams of Fortune - 1991, ulirudiwa na Shadowsinger Records 
 Midlife Crisis - ukitumbiuzwa na Midlife Crisis: Cynthia McQuillin na Dr. Jane Robinson
 Bedlam Cats - 1992 - ukitumbuizwa na  Midlife Crisis, akiwa na  Margaret Davis, Kristoph Klover, Patrick McKenna, na Sharon Williams
 Uncharted Stars - 1993
 This Heavy Heart - 1994
 Witch's Dance - 1998

Mareleo 

Waliofariki 2006
Waliozaliwa 1953
Wanamuziki wa Marekani
Dizzy Reece

Alphonso Son " Dizzy " Reece (alizaliwa Kingston, Jamaika, , 5 Januari, 1931)  ni mpiga tarumbeta wa muziki maarufu wa jazz, mzaliwa wa Jamaika.  Reece ni miongoni mwa kundi la wanamuziki wa jazz waliozaliwa Jamaika pamoja na Bertie King, Joe Harriott, Roland Alphonso, Wilton Gaynair, Sonny Bradshaw, wapiga saxophone Winston Whyte na Tommy McCook, mpiga tromboni Don Drummond, wapiga kinanda Wynton Kelly, Monty Alexanderridge, mpiga bezi nzuri Cole, mpiga gitaa Ernest Ranglin na wapiga ngoma Count Ossie na Lloyd Knibb.

Wasifu 
Reece ni mtoto wa mpiga kinanda wa filamu. Alisoma Shule ya Wavulana ya Alpha (inayojulikana kwa kutoa wanamuziki wazuri), akibadilisha kutimia saxophone ya baritone hadi tarumbeta alipokuwa na umri wa miaka 14. Mwanamuziki wa wakati wote kutoka umri wa miaka 16, alihamia London mnamo 1948 na alitumia miaka ya 1950 kufanya kazi huko Uropa, wakati mwingi akiwa jijini Paris. Alicheza na Don Byas, Kenny Clarke, Frank Foster na Thad Jones. Akirekodi na wanamuziki wa tofauti tofauti wa Uingereza, pia aliongoza vikao kadhaa huko London mnamo 1955-1957. Pia alirekodi kile kilichokuwa albamu yake ya kwanza ya "Blue Note", Blues in Trinity (1958). Donald Byrd na Art Taylor walikuwa upande wake kipindi hicho chote. Akipata sifa kutoka kwa Miles Davis na Sonny Rollins, mpiga tarumbeta huyo Reece aliishi jijini New York City Marekani mwaka wa 1959 na kurekodi na wanabendi wenzake kadhaa wa kundi la Davis.

Reece alirekodi rekodi zingine za lebo ya "Blue Note", ambazo zilitolewa tena na Mosaic mnamo 2004. Akiwa bado mwanamuziki na mwandishi, Reece amerekodi kwa miaka mingi na Hank Mobley, Wynton Kelly, Paul Chambers, Ronnie Scott, Phil Seaman, Victor Feldman, Tubby Hayes, bendi ya Paris, Clifford Jordan 's Big Band, mpiga saksafoni Dexter Gordon, mpiga tarumbeta mwenzake Ted Curson, mpiga kinanda Duke Jordan, mpiga saksafoni wa muda mrefu wa Sun Ra John Gilmore, na wapiga ngoma Philly Joe Jones na Art Taylor .

Reece aliandika muziki kwaajili ya filamu chini ya studio ya Ealing 1958, Nowhere to Go .

Marejeo 

Watu walio hai
Waliozaliwa 1931
Wanamuziki wa Jamaika
William Alexander Percy

William Alexander Percy (14 Mei 1885 – 21 Januari 1942) alikuwa mwanasheria na mshairi kutoka Greenville, Mississippi. Wasifu wake Lanterns on the Levee ( nopf 1941) ulipata manunuzi sana. Baba yake LeRoy Percy alikuwa Seneta wa mwisho wa Marekani kutoka Mississippi aliyechaguliwa na bunge. Katika jimbo kubwa la Waprotestanti, Percy alipokuwa mdogo alikuwa akiitetea na kupambania dini ya Ukatoliki ya mama yake ambaye alikuwa Mfaransa.

Wasifu 
Alizaliwa na Camille, Mfaransa-Mkatoliki, na LeRoy Percy, amabaye alikuwa akipanda mazao huko Mississippi, na alikulia Greenville. Baba yake alichaguliwa kama seneta wa Amerika mnamo 1910. Kama wakili na mpandaji mwenye ekari 20,000 zinazolimwa pamba, alikuwa na ushawishi mkubwa katika chuo kikuu cha Episcopal, Chuo Kikuu cha Kusini huko Sewanee, Tennessee. Alihitimu mwaka 1904. 

Alikaa mwaka mmoja huko Paris kabla ya kwenda Harvard kwaajili ya kusomea digrii yake ya sheria. Baada ya kurudi Greenville, Percy alijiunga na kampuni ya baba yake  ya sheria.

Wakati wa Vita vya Kwanza vya Dunia, Percy alijiunga na Tume ya Misaada huko Ubelgiji mnamo Novemba 1916. Alihudumu Ubelgiji kama mjumbe hadi kuondolewa kwa wafanyikazi wa Amerika kulipotokea kutokana na tangazo la vita nchini Marekani mnamo Aprili 1917. Alihudumu katika Jeshi la Marekani katika Vita Kuu ya Kwanza ya Dunia, akipata cheo cha Kapteni na Croix de Guerre .

Kuanzia 1925 hadi 1932, Percy alihariri mfululizo wa mashairi, na alikuwa wa kwanza wa aina yake nchini. Pia alichapisha juzuu nne za mashairi akiwa na  Chuo Kikuu cha Yale Press .Percy alitengeneza urafiki na waandishi wenzake wengi, Kusini, Kaskazini na Ulaya, ikiwa ni pamoja na William Faulkner . Alishirikiana na Langston Hughes na watu wengine kuhusu "Harlem Renaissance" .

Urithi na heshima 
 Maktaba ya William Alexander Percy huko 341 Main Street, Greenville, Mississippi imepewa jina lake.

Familia 
 Walker Percy
 Charles "Don Carlos" Percy
 LeRoy Percy
 Thomas George Percy

Marejeleo 

Waliofariki 1942
Waliozaliwa 1885
washairi wa Marekani
Juan F. Acosta

Juan F. Acosta (27 Mei 1890 - 1968) alikuwa mtunzi na mwalimu wa muziki wa Puerto Rico.

Maisha ya awali 
Acosta, alizaliwa na kusomeshwa katika mji wa San Sebastián, ulioko upande wa magharibi wa Puerto Riko. Wazazi wake, waligundua kuwa mtoto wao alikuwa na kipaji cha muziki,  katika umri mdogo walimpeleka kuchukua masomo ya muziki. 

Alikuwa chini ya ufundishaji wa mwalimu  Jesus Fiqueroa (1878–1971), mtunzi mahiri ambaye alimfundisha jinsi ya kucheza ala mbalimbali za muziki, miongoni mwao zikiwemo klarineti na eufoniumu . Kufikia 1900, Acosta alipokuwa na umri wa miaka 10 tu, aliweza kutayarisha muziki kwa ajili ya kuchezwa na watu katika kundi iliyoongozwa na Fiqueroa. 

Mnamo 1906, alipokuwa na umri wa miaka 16, Acosta alifikiwa na mkurugenzi wa Bendi ya Manispaa ya San Sebastian, Ángel Mislan (1862-1911) ambaye alimchukua chini na kuishi naye. Mislan alimfundisha Acosta sanaa ya utunzi wa muziki. Kila mji ulikuwa na Bendi ambayo ilicheza katika uwanja wa mji. Nafasi ya mkurugenzi wa Bendi ilionekana kuwa muhimu sana na Mislan alipoondoka San Sebastian, alipendekeza Acosta awe mrithi wake.

Utunzi wa kwanza 
Acosta alikuwa na mpenzi wake aliyeitwa Carmela ambaye naye alikuwa na rafiki mwingine kwa jina hilohilo moja. Kabla ya kuhama kutoka San Sebastian, mwaka 1909, akiwa na umri wa miaka 19, aliandika danza yake ya kwanza iliyoitwa Las Carmelas, iliyoongozwa na wasichana. Alihamia mji wa Adjuntas ambako alipanga bendi yake ya manispaa na bendi mbalimbali za shule. Pia ndipo alipokutana na mke wake mtarajiwa, Ramonita Nieves.  

Kipaji ama talanta ya Acosta ilifika katika sehemu nyingine za Puerto Rico na akajikuta akifanya kazi na kutembelea miji mingine kufanya kazi. Mmoja wa wanafunzi wake alikuwa kijana kwa jina la Rafael Alers, ambaye katika siku zijazo pia ameonekana angekuwa mwanamuziki mashuhuri. Alitembelea zaidi ya miji 37, ambapo aliwafundisha walimu katika muziki na kusaidia kuendeleza mfumo wa muziki wa elimu katika mashule.  

Mnamo Julai 7, 1936, Acosta alipokuwa amepumzika chini ya mti wa msonobari kwenye uwanja wa mji wa Hatillo, kulimtia moyo kuandika moja ya nyimbo zake kuu, danza Bajo La Sombra de un Pino (Chini ya Kivuli cha Msonobari). Miongoni mwa tungo nyingi za Acosta ni Asi es la Vida (That's Life); na " Glorias del Pasado " (Utukufu wa Zamani). Acosta aliandika zaidi ya vipande 844 vya muziki, pamoja na nyimbo 127.

Miaka ya baadaye 
Juan F. Acosta alikufa mwaka 1968 na kuzikwa Quebradillas . Kulingana na matakwa yake, familia yake ilipanda mti wa msonobari kando ya kaburi lake. Zaidi ya nyimbo 300 za muziki za Acosta zinalindwa katika Taasisi ya Utamaduni wa Puerto Rico. Katika miaka ya 1960, Taasisi ilirekodi nyimbo 12 bora zaidi za Acosta, zilizofasiriwa kwa piano na Elsa Rivera Salgado (1908-1998).

Marejeo 

Waliofariki 1968
Waliozaliwa 1890
Wanamuziki wa Puerto Rico
Joseph Brackett

Joseph Brackett Jr. (6 Mei 1797; 4 Julai 1882) alikuwa mtunzi wa nyimbo, mwandishi wa nyimbo wa Marekani, na mzee wa Chama cha The United Society of Believers in Christ's Second Appearing, kinachojulikana  zaidi kama Shakers. Wimbo maarufu zaidi unaohusishwa na Brackett, " Simple Gifts", bado unaimbwa sana na kupendwa.

Wasifu 
Brackett alizaliwa huko Cumberland, Maine, mnamo Mei 6, 1797, akiitwa Elisha Brackett.   Alipokuwa na umri wa miaka 10, jina lake la kwanza lilibadilishwa na kuwa Joseph, kama babake, huku akina Brackett wakijiunga na jumuiya ya muda mfupi ya Shaker huko Gorham, Maine . Jumuiya hii mpya ya Shaker ilijikita kwenye mali za akina Bracketts, hadi kundi zima lilipohamia Poland Hill, Maine, mwaka wa 1819. Baba wa Brackett alikufa hapo Julai 27, 1838, lakini Brackett aliendelea na jumuiya ya Shaker, hatimaye akawa mkuu wa jumuiya huko Maine.

Brackett alikufa katika jumuiya ya Shaker ya Ziwa la Sabato huko New Gloucester, Maine, mnamo Julai 4, 1882.

Urithi 
Brackett anajulikana leo kama mwandishi wa wimbo wa kucheza wa Shaker, ambao umekuwa wimbo unaopendwa kimataifa, kupitia toleo lake asili na marekebisho yake mengi yaliyo kuja mbeleni. Kuna masimulizi mawili yanayokinzana ya asili ya Shaker kuhusu mtunzi wa wimbo huo .  Wimbo huo, ulioandikwa mnamo 1848, haukujulikana sana nje ya jamii za Shaker hadi Aaron Copland alipotumia wimbo huo katika utunzi wake wa 1944 wa Appalachian Spring . Wimbo huu pia unajulikana sana kupitia mashairi "Lord of the Dance ", iliyoandikwa na Sydney Carter mnamo 1963. "Tune Lovers Society", shirika la mtandaoni lililoundwa kuhifadhi na kulinda nyimbo za Kimarekani kutoka zamani, hufadhili ukumbusho wa siku ya kuzaliwa kwa Brackett kuwa Mei 6.

Marejeo 

Waliofariki 1882
Waliozaliwa 1797
Wanamuziki wa Marekani
Oliver

Oliver ni jina la Kigermanik ambalo ni kawaida hasa katika Ujerumani. Hutumiwa kama jina la familia na jina la kibinafsi.
Pam Oliver
Oliver Daniel Semuguruka
Oliver De Coque
Oliver Cromwell
Oliver Smedley
Oliver McBurnie
Henry Oliver Rinnan
Oliver Queen (Smallville)
Mary Oliver
Oliver Mtukudzi
Oliver Plunkett
Oliver Bozanic
Oliver Smithies
Oliver N'Goma
Oliver Tambo
Oliver La Farge

Majina ya ukoo
Majina ya watu
Joseph

Joseph ni jina la kiume linalotokana na Kiebrania Yosef (יוֹסֵף‎). Umbo la kawaida la Kiswahili ni Yosefu.   Hutumiwa kama jina la familia na jina la kibinafsi.

Umbo la "Joseph" pamoja na "Josef" ni kawaida katika lugha za Kiingereza, Kifaransa, Kijerumani na lugha za Skandinavia. Kwa Kihipania na Kireno ni "José".  Kwa Kiarabu na lugha nyingi zilizoathiriwa nayo ni يوسف, Yūsuf. 

Katika Biblia, kitabu cha Mwanzo, Yosefu ndiye mwana wa 11 wa Yakobo. Katika Agano Jipya Yosefu ndiye mume wa Mariamu mama wa Yesu.

Joseph Brodsky
Joseph Kabila
Joseph Erlanger
Joseph Hill
Joseph Kasheku Musukuma
Restituta Joseph
Joseph Haydn
Helen Joseph
Joseph Yobo
Joseph Ki-Zerbo
Joseph Fourier
Joseph Kramm
Joseph Goldstein
Joseph Kamaru
Joseph Taylor
Joseph Butiku
Joseph Murray
Joseph Pulitzer
Joseph Leonard Haule
Joseph Mbilinyi
Joel V. Joseph
Peter Joseph Serukamba
Joseph Sinde Warioba
Joseph Freinademetz
Joseph James Mungai
Joseph Narcis Mloka
Salome Joseph Mbatia
Hermann Joseph Muller
Joseph Fahnbulleh
Joseph Arthur Ankrah
Joseph Anténor Firmin

Majina ya ukoo
Majina ya watu
Danika Yarosh

Danika Yarosh (amezaliwa 1 Oktoba 1998) ni mwigizaji kutoka Marekani. Alionekana katika kipindi cha Showtime Shameless na katika mfululizo wa NBC Heroes Reborn. Aliigiza pamoja na Tom Cruise katika Jack Reacher: Never Go Back.

Filamu

Marejeo

Viungo vya Nje
 

Waigizaji filamu wa Marekani
Rudolf

Rudolf ni jina la Kigermanik ambalo ni kawaida hasa katika Ujerumani. Hutumiwa kama jina la familia na jina la kibinafsi.
Rudolf Sherwin
Rudolf Diesel
Rudolf Amenga-Etego
Rudolf Clausius
Rudolf Virchow
Walter Rudolf Hess
Rudolf Christoph Eucken
Rudolf Mössbauer

Majina ya ukoo
Majina ya watu
Mfumo wa hali ya hewa

Mfumo wa hali ya hewa wa dunia ni mfumo changamano wenye vipengele vitano vinavyoingiliana: angahewa (hewa), haidrosphere (maji), cryosphere (barafu), lithosphere (safu ya juu ya miamba ya dunia) na biosphere (viumbe hai). Hali ya hewa ni sifa ya takwimu ya mfumo wa hali ya hewa,  inayowakilisha wastani wa hali ya hewa, kwa kawaida katika kipindi cha miaka 30, na huamuliwa na mchanganyiko wa michakato katika mfumo wa hali ya hewa, kama vile mikondo ya bahari na mifumo ya upepo. Mzunguko wa angahewa na bahari kimsingi unaendeshwa na mionzi ya jua na husafirisha joto kutoka maeneo ya kitropiki hadi maeneo ambayo hupokea nishati kidogo kutoka kwa Jua. Mzunguko wa maji pia husogeza nishati katika mfumo mzima wa hali ya hewa. Kwa kuongeza, vipengele tofauti vya kemikali, muhimu kwa maisha.

Mfumo wa hali ya hewa unaweza kubadilika kutokana na kutofautiana kwa ndani na kulazimishwa kwa nje. Nguvu hizi za nje zinaweza kuwa za asili, kama vile tofauti za nguvu ya jua na milipuko ya volkano, au kusababishwa na wanadamu. Mkusanyiko wa gesi chafuzi zinazozuia joto, hasa zinazotolewa na watu wanaochoma mafuta, husababisha ongezeko la joto duniani. Shughuli za binadamu pia hutoa erosoli za kupoeza, lakini athari yake halisi ni ndogo sana kuliko ile ya gesi chafuzi. Mabadiliko yanaweza kukuzwa na michakato ya maoni katika vipengele tofauti vya mfumo wa hali ya hewa.

Marejeo 

Jiografia
Mazingira
Swahili climate voices
Ekolojia
Unyeti wa hali ya hewa

Unyeti wa hali ya hewa ni kipimo ambacho hupima ni kwa kiasi gani uso wa Dunia utapoa au joto baada ya sababu maalum kusababisha mabadiliko katika mfumo wake wa hali ya hewa, kama vile joto litakavyoongezeka kwa kuongezeka maradufu kwa mkusanyiko wa kaboni dioksidi ya angahewa (CO2). Kwa maneno ya kiufundi, unyeti wa hali ya hewa ni mabadiliko ya wastani katika wastani wa halijoto ya wastani ya uso wa dunia katika kukabiliana na msukumo wa mionzi, ambayo huleta tofauti kati ya nishati inayoingia na inayotoka ya Dunia. Unyeti wa hali ya hewa ni kipimo muhimu katika sayansi ya hali ya hewa, na eneo linalolengwa na wanasayansi wa hali ya hewa, ambao wanataka kuelewa matokeo ya mwisho ya ongezeko la joto duniani anthropogenic.

Uso wa Dunia hupata joto kama matokeo ya moja kwa moja ya kuongezeka kwa CO2 ya anga, pamoja na kuongezeka kwa viwango vya gesi zingine za chafu kama vile nitrous oxide na methane. Kuongezeka kwa joto kuna athari za pili kwenye mfumo wa hali ya hewa, kama vile kuongezeka kwa mvuke wa maji ya angahewa, ambayo yenyewe pia ni gesi chafu. Wanasayansi hawajui hasa jinsi marejesho ya hali ya hewa yana nguvu na ni vigumu kutabiri kiasi sahihi cha ongezeko la joto litakalotokana na ongezeko fulani la viwango vya gesi chafu. Ikiwa unyeti wa hali ya hewa utageuka kuwa upande wa juu wa makadirio ya kisayansi, lengo la Makubaliano ya Paris la kupunguza ongezeko la joto duniani hadi chini ya 2 °C (3.6 °F) litakuwa vigumu kuafikiwa.

Marejeo 

Jiografia
Mazingira
Swahili climate voices
Ekolojia